UNIQ ฮุบงานก่อสร้างถนนกรมทางหลวงชนบท มูลค่า 6.76 พันลบ.
UNIQ เผยกิจการร่วมค้าฯ ฮุบงานก่อสร้างถนนของกรมทางหลวงชนบท มูลค่ารวม 6.76 พันลบ.
18 พ.ค. 2559

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน)หรือ UNIQ ระบุว่า เมื่อวันที่ 16 พ.ค. กิจการร่วมค้ายูเอ ซึ่งประกอบด้วย UNIQ และ บริษัท อสิตากิจ จำกัด ได้ร่วมลงนามในสัญญาจ้างก่อสร้าง กับกรมทางหลวงชนบท เพื่อดำเนินการก่อสร้าง โครงการก่อสร้างถนนต่อเชื่อมถนนราชพฤกษ์-ถนนกาญจนาภิเษก (แนวเหนือ-ใต้) จำนวน 4 สัญญา มูลค่าโครงการรวม 6.76 พันล้านบาท มีระยะเวลาก่อสร้าง 900 วัน
โดยเป็นมูลค่าเฉพาะสัดส่วนของ UNIQ จำนวน 2.96 พันล้านบาท ส่วนอีก 3.79 พันล้านบาท เป็นมูลค่าเฉพาะสัดส่วนของอสิตากิจ
สำหรับสัญญาทั้ง 4 ฉบับ ประกอบด้วย สัญญาที่ 1 ก่อสร้างถนนลาดยางผิวแอสฟัลท์คอนกรีต ไป-กลับ รวม 6 ช่องจราจร ระยะทาง 5.2 กิโลเมตร พร้อมก่อสร้างทางแยกต่างระดับ 1 แห่ง งานก่อสร้างสะพานข้ามคลอง 2 แห่ง งานก่อสร้างสะพานลอย คนเดินข้าม 1  แห่ง มูลค่าโครงการ 1.6 พันล้านบาท
สัญญาที่ 2 ก่อสร้างถนนลาดยางผิวแอสฟัลท์คอนกรีต ไป-กลับ รวม 6 ช่องจราจร ระยะทาง 2.8 กิโลเมตร พร้อมก่อสร้างทางแยกต่างระดับ 1 แห่ง งานก่อสร้างสะพานลอยคนเดินข้าม 1 แห่ง มูลค่าโครงการ 1.87 พันล้านบาท
สัญญาที่ 3 ก่อสร้างถนนลาดยางผิวแอสฟัลท์คอนกรีต ไป-กลับ รวม  6 ช่องจราจร ระยะทาง 4.322 กิโลเมตร พร้อมก่อสร้างทางแยกต่างระดับ 1 แห่ง งานก่อสร้างสะพานข้ามคลอง 2 แห่ง มูลค่าโครงการ 2.01 พันล้านบาท
สัญญาที่ 4 ก่อสร้างถนนลาดยางผิวแอสฟัลท์คอนกรีต ไป-กลับ รวม 6 ช่องจราจร ระยะทาง 2.4 กิโลเมตร พร้อมก่อสร้างทางแยกต่างระดับ 1 แห่ง งานก่อสร้างสะพานข้ามทางแยก 1 แห่ง งานก่อสร้างสะพานข้ามคลอง 1 แห่ง งานก่อสร้างสะพานบก 1 แห่ง มูลค่าโครงการ 1.28 พันล้านบาท      